Naminė antis

Naminė antis (Anas platyrhynchos domesticus) – žąsinių (Anseriformes) būrio naminis paukštis.

Naminių ančių kilmė 
Naminės antys ir jų veislės kilo iš didžiųjų ančių (Anas platyrhynchos).

Kitos naminių paukščių rūšys 
Kartais šios naminių paukščių rūšys painiojamos su naminėmis antimis:
 Mulardas (Cairina moschata ♂ × ♀ Anas platyrhynchos domesticus); Muskusinės anties (Cairina moschata) ir Pekino veislės naminės anties palikuonys vadinami mulardais. Tai hibridinė, skirtingų genčių rūšis. Jų palikuonys būna nevaisingi. 
 Naminė muskusinė antis (Cairina moschata domestica); Tai domestikuotų laukinių muskusinių ančių (Cairina moschata), naminių paukščių rūšis, vadinama - namine muskusine antimi. Kartais žmonės namines muskusines antis (Cairina moschata domestica) ir namines antis (Anas platyrhynchos domesticus) painioja, nors tai yra ne tik atskiros naminių paukščių rūšys, bet jos priklauso ir skirtingoms naminių paukščių gentims, ir kilusios iš skirtingų laukinių rūšių genčių, atitinkamai Cairina ir Anas. Šias abi naminių paukščių rūšis sieja tik bendras pavadinimas, susijęs su žodžiu „antis“ bei trauka pliuškentis vandenyje.

Biologija 
Naminės antys daugiausia poligamai ir tarpusavyje mažiau agresyvios, nei jų laukiniai protėviai - didžiosios antys.

Kūno matmenys 
Naminės anties svoris iki 5,4 kg, sunkiausios yra Eilsberio veislės antys.

Auginimas Lietuvoje 
Labiausiai Lietuvoje paplitusios Pekino antys.

Amžius 
Naminė antis išgyvena iki 10 metų, nors nors daugeliu atvejų gyvena 8-9 metus.

Maistas 
Naminės antys visaėdės. Jos maitinasi augaliniu ir smulkiu gyvuliniu maistu.

Nauda 
Naminės antys yra trijų paskirčių: mėsinės, dėsliosios ir dekoratyvinės.

Kiaušiniai 
Naminės antys, skirtingai nuo kitų naminių paukščių, deda kiaušinius ankstų rytą. 70 procentų kiaušinių sudeda iki 6 valandos ryto. Priklausomai nuo veislės, naminės antys per metus sudeda iki 200 vienetų kiaušinių.

Antiena

Veislės

Nuotraukų galerija

Taip pat skaitykite 
 Naminių gyvūnų sąrašas
 Naminiai gyvūnai
 Gyvūnų globa

Šaltiniai

Nuorodos 
 youtube.com / Hausente, Pekingente (Anas platyrhynchos)

Antiniai
Naminiai gyvūnai
Paukštininkystė